b'\n_START_ARTICLE_\nDimmu Borgir\n_START_SECTION_\n1993-1999\n_START_PARAGRAPH_\nEl grup fou format el 1993 pel multi-instrumentista Stian "Shagrath Thoresen, el guitarrista Sven "Silenoz" Atle Kopperud, el baixista Brynjard Tristan, el guitarrista Kenneth "Tjodalv" \xc3\x85kesson i el teclista Stian Aarstad. Un any m\xc3\xa9s tard, la discogr\xc3\xa0fica Necromantic Gallery Productions public\xc3\xa0 el debut del grup; l\'EP Inn I Evighetens M\xc3\xb8rke, limitat a 1.000 c\xc3\xb2pies. Poc despr\xc3\xa9s, la banda firm\xc3\xa0 amb No Colours Records, a trav\xc3\xa9s de la qual fou publicat el seu primer \xc3\xa0lbum de llarga durada, For All Tid._NEWLINE_Dos anys m\xc3\xa9s tard llan\xc3\xa7aren al mercat el seu segon \xc3\xa0lbum d\'estudi, Stormbl\xc3\xa5st. Abans de la gravaci\xc3\xb3, Shagrath assum\xc3\xad el paper de guitarrista i Tjodalv el de bateria. Aquell any tamb\xc3\xa9 fou publicat l\'EP Devil\'s Path. Poc despr\xc3\xa9s, Tristan fou expulsat del grup i fou reempla\xc3\xa7at per Nagash. L\'abs\xc3\xa8ncia d\'Aarstad causada per la realitzaci\xc3\xb3 del servei militar f\xc3\xa9u que Shagrath s\'encarregu\xc3\xa9s del teclat al mini-\xc3\xa0lbum._NEWLINE_El 1997 el grup fou contractat per la marca alemanya Nuclear Blast. El 20 de maig d\'aquell mateix any publicaren Enthrone Darkness Triumphant. Poc despr\xc3\xa9s, Stian Aarstad abandon\xc3\xa0 el grup. El 18 de juliol del 1998 editaren el seu seg\xc3\xbcent \xc3\xa0lbum, Godless Savage Garden, que inclou dos temes nous, dues gravacions de For All Tid, un cover d\'Accept i tres can\xc3\xa7ons en viu. Shagrath pass\xc3\xa0 llavors a encarregar-se de les veus i el paper de guitarrista fou realitzat per l\'australi\xc3\xa0 Astennu.'